CELEX: 62019CN0543
Language: bg
Date: 2019-07-16 00:00:00
Title: Дело C-543/19: Преюдициално запитване от Finanzgericht Hamburg (Германия), постъпило на 16 юли 2019 г. — Jebsen & Jessen (GmbH & Co.) KG/Hauptzollamt Hamburg

30.9.2019   
            
            
               BG
            
            
               Официален вестник на Европейския съюз
            
            
               C 328/28
            
         
      Преюдициално запитване от Finanzgericht Hamburg (Германия), постъпило на 16 юли 2019 г. — Jebsen & Jessen (GmbH & Co.) KG/Hauptzollamt Hamburg
      (Дело C-543/19)
      (2019/C 328/31)
      Език на производството: немски
      
         Запитваща юрисдикция
      
      Finanzgericht Hamburg
      
         Страни в главното производство
      
      
         Жалбоподател: Jebsen & Jessen (GmbH & Co.) KG
      
         Ответник: Hauptzollamt Hamburg
      
         Преюдициални въпроси
      
      
                  1)
               
               
                  При разглежданите в главното производство условия допустимо ли е освобождаването от въведеното с член 1 от Регламент за изпълнение (ЕС) 2015/82 (1) антидъмпингово мито съгласно член 2, параграф 1 от посочения регламент, ако във фактурата по член 2, параграф 1, буква б) от този регламент се посочва не предвиденото в точка 9 от приложението към цитирания регламент Решение за изпълнение (ЕС) 2015/87 (2), а Решение 2008/899/ЕО (3)?
               
            
                  2)
               
               
                  При отрицателен отговор на първия въпрос: може ли фактура, която отговаря на изискванията на приложението към Регламент за изпълнение (ЕС) 2015/82, да бъде представена в рамките на процедура за възстановяване на антидъмпингови мита, с цел да се получи освобождаване от въведеното с член 1 от този регламент антидъмпингово мито съгласно член 2, параграф 1 от посочения регламент?
               
            
         (1)  Регламент за изпълнение (ЕС) 2015/82 на Комисията от 21 януари 2015 година за налагане на окончателно антидъмпингово мито върху вноса на лимонена киселина с произход от Китайската народна република, след провеждане на преразглеждане с оглед на изтичане на срока на действие на мерките съгласно член 11, параграф 2 от Регламент (ЕО) № 1225/2009 на Съвета и частични междинни преразглеждания съгласно член 11, параграф 3 от Регламент (ЕО) № 1225/2009 (ОВ L 15, 2015 г., стр. 8).
      
         (2)  Решение за изпълнение (ЕС) 2015/87 на Комисията от 21 януари 2015 година за приемане на предложените гаранции във връзка с антидъмпинговата процедура относно вноса на лимонена киселина с произход от Китайската народна република (ОВ L 15, 2015 г., стр. 75).
      
         (3)  Решение 2008/899/ЕО на Комисията от 2 декември 2008 година за приемане на предложените гаранции във връзка с антидъмпинговата процедура относно вноса на лимонена киселина с произход от Китайската народна република (ОВ L 323, 2008 г., стр. 62).